ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића-Црног број 44.

Место:Обреновац

Број: 105-E.03.01-149437/13/2016

Обреновац, 23.05.2016.

 *(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 105-Е.03.01-149437/3-2016, за набавку „Замена система за производњу ДЕМИ и ДЕКА воде ТЕМ“, бр. 3000/1410/2016 (311/2016), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У делу тендерске документације, која дефинише технички капацитет, наведено је да понуђач мора да поседује хидрауличку машину за чеоно заваривање. Увидом у стање на терену, највећи пречник цеви који се заварује је DN65. Пошто је чињеница да хидрауличка машина за чеоно заваривање служи за заваривање пречника изнад DN100, да ли стварно постоји потреба за поседовање исте?

1. **ОДГОВОР 1:**
2. С обзиром где се налази граница пројекта и место прикључења, понуђач није потребно да поседује хидрауличну машину за чеоно заваривање.

**ПИТAЊE 2:**

У делу тендерске документације, која дефинише кадровски капацитет, наведено је да је понуђач мора да има запослена три заваривача пластике са сертификатима према SRPS EN 13067/2008. Да ли постоји стварно потребан толики број запослених заваривача пластике са становишта повећања конкурентности, односно са становишта удела термопластичних инсталација у вредности целокупног посла? Наиме, предмет набавке није замена термопластичног цевовода деми линије, већ замена целокупне линије.

Осим тога, ако се понуђач определи за израду инсталације са техником електрофуионог заваривања, сматрамо да тада сертификат није ни потребан, јер је код електрофузионог заваривања људски фактор скоро у потпуности искључен, јер параметре заваривања одређује сама машина.

**ОДГОВОР 2:**

У складу са спецификацијом побројаних радова и релативно кратких рокова извршења истих, сматрамо да је потребно најмање три заваривача са назначеним стандардом. Да подсетимо да се ради и на заваривању пластичних плоча на поду, вентила и осталих елемената на линијама а не само цевовода.

**ПИТAЊE 3:**

У предмету набавке, стр. 9. тачка 1.6, наведено је да је потребно извршити замену посуда за припрему хемикалија. Увидом у стање на терену, види се да су посуде већ замењене и израђене од термопластичних материјала. Да ли је потребно извршити замену предметних посуда?

**ОДГОВОР 3:**

Није потребно мењати посуде за припрему хемијкалија.

**ПИТAЊE 4:**

Да ли је предмет набавке и замена система грејања регенса?

**ОДГОВОР 4:**

Систем за грејање реагенса није предмет набавке.

**ПИТAЊE 5:**

У тендеру је наведено да је предмет замена деми линије 1 кроз један, тј. димензија филтера и број филтера остаје идентичан. Ако је тако, да ли је понуђач одговоран за технолошки процес, са становишта захтеваног циклусног капацитета од 150m3, јер није дозвољено да се изврши реконструкција димензија и броја филтера?

**ОДГОВОР 5:**

Димензије и број филтера остаје исти. Понуђач је одговоран за технолошки процес, са становишта захтеваног циклусног капацитета од 150m3, као што је наведено у конкурсној документацији.

**ПИТAЊE 6:**

За овај обим и озбиљност посла, неопходна је техничка документација или пројектни задатак са јасном спецификацијом шта се ради.

За израду нових филтера (анјонских, катјонских и мешаних) као и посуда за регенерацију, неопходно је дефинисати димензије и склопни цртеж посуде. Ово је неопходно због израде и гумирања. Да ли се нова опрема израђује по старој документацији (која није достављена на увид) или се за новоизрађену опрему пројектује нова документација? За израду нове документације неопходно је дефинисати основне параметре димензионе и технолошке.

**ОДГОВОР 6:**

Тачно је да се ради о обимном и озбиљном послу. Због старости самих линија (47 година) не поседујемо комплетну документацију. Део оригиналне документације ће бити доступан после потписивања уговора.

**ПИТAЊE 7:**

Зашто се у захтеву појављују екстудери кад се они не користе у условима заваривања цевовода?

**ОДГОВОР 7:**

Екструдери су потребни код монтаже пластичних плоча на подовима испод колона.

**ПИТAЊE 8:**

Санација бетонске површине PE плочама, повезивање са постојећим киселоотпорним плочицама'Различити материјали се не могу директно повезивати.

**ОДГОВОР 8:**

1. Пластичним плочама у овој фази се мењају само подови испод колона како је наведено у конкурсној документацији. Пре постављања ПЕХД плоча неопходно је уклонити старе плочице и евентуално изравњати површину. У том случају је могуће поставити плоче на захтеваним местима.

**ПИТAЊE 9:**

Можете ли да дефинишете квалитет врста материјала за пратећи цевовод?

**ОДГОВОР 9:**

Цевовод је потребно израдити од хемијски отпорне пластике која ће бити стабилна и на повишеним температурама у делу где се врши дозирање хемикалија за регенерацију анјонских и мешаних измењивача

Комисија за јавну набавку:

Саша Милосављевић \_\_\_\_\_\_\_\_\_\_\_\_\_\_\_\_\_\_\_

Вишња Лечић \_\_\_\_\_\_\_\_\_\_\_\_\_\_\_\_\_\_\_

Наташа Матић \_\_\_\_\_\_\_\_\_\_\_\_\_\_\_\_\_\_\_